# Bellesa oculta

Bellesa oculta (títol original en anglès: Collateral Beauty) és una pel·lícula estatunidenca dirigida per David Frankel, estrenada l'any 2016. Ha estat doblada al català.

## Argument

Howard Inlet (Will Smith), un publicitari novaiorquès, viu una tragèdia i cau en una profunda depressió quan la seva filla de 6 anys mor. Els seus col·legues (Edward Norton, Kate Winslet i Michael Peña), tement per a la seva salut i per al futur de la seva empresa plantegen llavors un estratagema molt inesperat per a obligar-lo a afrontar el seu patiment. Ja que Howard ha escrit cartes terapèutiques i simbòliques al Temps (Jacob Latimore), a la Mort (Helen Mirren) i a l'Amor (Keira Knightley), els seus tres col·legues decideixen utilitzar tres actors per ser l'encarnació d'aquests tres símbols.

## Repartiment

* Will Smith: Howard Inlet
* Edward Norton: Whit Yardsham
* Kate Winslet: Clara Wilson
* Keira Knightley: Amy Moore
* Michael Peña: Simon Scott
* Helen Mirren: Brigitte
* Naomie Harris: Madeline
* Jacob Latimore: Raffi
* Ann Dowd: Sally Price
* Kylie Rogers: Allison Yardsham
* Alyssa Cheatham: Olivia
* Liza Colón-Zayas: la mare de Trevor
* Natalie Gold: la mare d'Adam
* Shirley Rumierk: la dona de Simon
* Benjamin Snyder: el net de Sally
* Mary Beth Peil: la mare de Whit
* Michael Cumpsty: el president del consell d'administració
* Enrique Murciano: Stan (no surt als crèdits)

## Producció
### Gènesi i desenvolupament

El maig 2015, es va anunciar que Alfonso Gomez-Rejon dirigiria el film, segons el guió de Allan Loeb. El juny 2015, PalmStar Media s'uneix al projecte per coproduir-lo i finançar-lo. El setembre de 2015, New Line Cinema aconseguiex els drets de distribució mundial. L'octubre de 2015, Alfonso Gomez-Rejon abandona la plaça de director per discrepàncies artístiques. El novembre de 2015, s'ha anuncia que David Frankel el reemplaçarà. Village Roadshow Pictures es fa càrrec a continuació del finançament.

### Atribució dels papers

El maig de 2015, Hugh Jackman i Rooney Mara van ser anunciats en els papers principals. El juny de 2015, Variety informa que Jason Segel és en negociacions per a un paper. El juliol de 2015, s'anuncia que Hugh Jackman abandona el projecte pel rodatge de Logan i que els productors volen Johnny Depp per a reemplaçar-ho. L'agost de 2015, Will Smith reemplaça finalment Hugh Jackman.
El desembre 2015, Variety revela que Helen Mirren és en negociacions per unir-se al repartiment. El gener de 2016, TheWrap anuncia que Edward Norton, Michael Peña i Naomie Harris s'uneixen al repartiment, mentre que Rachel McAdams estaria en negociacions.

### Rodatge

El rodatge comença el 22 de febrer de 2016 Té lloc a Nova York, sobretot a Queens.

## Rebuda

* "Will Smith encapçala un repartiment de primera en la pel·lícula nadalenca més pastosa i sensiblera en anys (...) Tot és molt 'Un conte de Nadal', exceptuant la calidesa, la meravella i el geni de Dickens (...) Puntuació: 0 (sobre 4)"
* "Al final de 'Collateral Beauty', hauries de tenir un cor de pedra perquè la pel·lícula no t'arribi una mica, però encara que ho aconsegueixi, pots arribar a sentir com que t'han pres el pèl."
* "No funciona ni en els seus propis termes de manipulació, escampant un rastre de sentiment enganxós i homilies inspiradores amb delicadesa tècnica i algunes interpretacions decents (...) el públic no preocupat pels seus nivells de sucre potser la hi empassin."

## Referències

* 1 2 Títol en català a l'Ésadir.cat
* ↑ «Review: Lots of Plastic in the Face of ‘Collateral Beauty’» (en anglès). The New York Times.
* 1 2 Sneider, Jeff. «Hugh Jackman, Rooney Mara to Star in Indie Drama ‘Collateral Beauty’» (en anglès). thewrap.com, 13-05-2015.
* ↑ Ford, Rebecca «Hugh Jackman, Rooney Mara's 'Collateral Beauty' Finds Financing With Palmstar» (en anglès). hollywoodreporter.com, 09-06-2015.
* ↑ Ford, Rebecca; Kit, Borys. «New Line Acquiring Will Smith's 'Collateral Beauty' (Exclusive)» (en anglès). hollywoodreporter.com, 08-09-2015.
* ↑ Jaafar, Ali. «‘Collateral Beauty’ Director Alfonso Gomez-Rejon Exits Project Over Creative Differences With Studio» (en anglès). deadline.com, 05-10-2015.
* ↑ Kroll, Justin «Will Smith’s ‘Collateral Beauty’ Lands Director David Frankel» (en anglès). variety.com, 10-11-2015.
* ↑ McNary, Dave. «Will Smith’s ‘Collateral Beauty’ to Open Against ‘Rogue One: A Star Wars Story’» (en anglès). Variety, 08-02-2016.
* ↑ Kroll, Justin. «Jason Segel Circles ‘Collateral Beauty’ With Hugh Jackman, Rooney Mara (EXCLUSIVE)» (en anglès). variety.com, 15-06-2015.
* ↑ McNary, Dave. «Hugh Jackman Leaves Drama ‘Collateral Beauty’» (en anglès). variety.com, 15-07-2015.
* ↑ Jaafar, Ali. «Will Smith To Join Cast Of ‘Collateral Beauty’» (en anglès). deadline.com, 04-08-2015.
* ↑ Kroll, Justin. «Helen Mirren in Talks to Join Will Smith in ‘Collateral Beauty’ (EXCLUSIVE)» (en anglès). variety.com, 01-12-2015.
* ↑ Sneider, Jeff. «Rachel McAdams to Join Will Smith in 'Collateral Beauty'» (en anglès). TheWrap, 14-01-2016.
* ↑ «Hell-raiser Mirren! Dame Helen, 70, looks youthful as she rocks a Grateful Dead T-shirt and tight leather trousers as she heads to filming» (en anglès). Daily Mail, 23-02-2016.
* ↑ localitzacions a Internet Movie Database (anglès)
* ↑ Travers, Peter «'Collateral Beauty': Welcome to 2016's All-Star Holiday-Movie Turkey» (en anglès). Rolling Stone, 14-12-2016.
* ↑ Gleiberman, Owen «Film Review: ‘Collateral Beauty’» (en anglès). Variety, 13-12-2016.
* ↑ Rooney, David «'Collateral Beauty': Film Review» (en anglès). The Hollywood Reporter.